
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1324 

30 Αυγούστου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποζημίωσης για την πρόσληψη συμβού¬ 
λου σε θέματα της Διεύθυνσης Πτητικών Προτύ¬ 
πων της Υπηρεσίας Πολιτικής Αεροπορίας. 1 

Ανασυγκρότηση της Επιτροπής Επαγγελματικού 
Αθλητισμού (κατ’άρθρο 77του Ν. 2725/1999, όπως 
τροποποιήθηκε με το άρθρο 23 του Ν. 3057/2002. 2 

Μίσθωση έργου σε έναν (1) Λογιστή και μία (1) καθα¬ 


ρίστρια από το ΚΑΦ Λιμένος Ελευσίνας. 3 

Απόκτηση της Ελληνικής Ιθαγένειας του ομογενούς 
Ντιμιντωβ Λαζάρ του Αλεξέϊ και της Αλεξάνδρας.. 4 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. με την επωνυμία «Κέντρο Πολιτισμού και 

Άθλησης Δήμου Π. Φαλήρου. 5 

Περικοπή λατομικής περιοχής στον οικισμό Σχιστόλι¬ 
θου του Δήμου Σιδηροκάστρου, Ν. Σερρών. 6 

Καθιέρωση υπερωριακής εργασίας προς συμπλήρω¬ 
ση της εβδομαδιαίας υποχρεωτικής για το μόνιμο 
προσωπικό του Δημοτικού Σταδίου Αλεξάνδρειας 
Ν. Ημαθίας έτους 2004. 7 


Αυτοδίκαιη ανάκληση της αναγκαστικής σύστασης δου¬ 
λείας διελεύσεως αγωγού καυσίμων από τον αποθη¬ 
κευτικό χώρο της 115 Π. Μ. έως Αεροδρόμιο Σούδας, 
για τις ανάγκες της Πολεμικής Αεροπορίας, που κη¬ 
ρύχθηκε με την άριθ. 842/2.5.1997 απόφαση Αναπλ. 
Περιφερειακού Δ/ντή Χανιών (ΦΕΚ 424/1997 τ.Δ').... 8 


ΑΠΟΦΑΣΕΙ Σ 

Αριθ.ΥΠΑ/ΔΙ 1/Α/33440/13499 (1) 

Καθορισμός αποζημίωσης για την πρόσληψη συμβούλου 
σε θέματα της Διεύθυνσης Πτητικών Προτύπων της 
Υπηρεσίας Πολιτικής Αεροπορίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/1970 (23 Α ) "περι'ΔΕΜ και 
Οργανώσεως της ΥΠΑ", όπως τροποποιήθηκε με το Ν. 
1340/1983 (238Α). 


2. Τις διατάξεις του Π.Δ.. 56/1989 "περί Οργανισμού της 
ΥΠΑ", όπως τροποποιήθηκε μεταγενέστερα (28Α). 

3. Τις διατάξεις της παρ.2 του άρθρου έκτου του 
Ν.2338/1995 (202 Α) όπως συμπληρώθηκε με την παρ. 3 
του άρθρου 13 του Ν. 2465/1997 (28 Α ) σε συνδυασμό με 
το άρθρ.27του Ν. 2668/1998. 

4. Τις διατάξεις του ΙΟΑΟ, μέλος του οποίου είναι η Ελ¬ 
λάδα και στις οποίες υποχρεούται να συμμορφώνεται και 
να λαμβάνει τα κατάλληλα μέτρα για την εφαρμογή των, 
όπως αυτές θεσπίζονται με την Σύμβαση του Σικάγο και 
ειδικότερα στα Παραρτήματα (ΑπποχΘε) 1,6, 8 και 18. 

5. Τις διατάξεις του ΟγρΓυε ΑΓΓαηςοπίΘπΐτης 11.9.1990 
με βάση τις οποίες το Ελληνικό Κράτος σαν πλήρες μέλος 
του Συνδέσμου Αεροπορικών Αρχών (ϋΑΑ) υποχρεούται 
να συμμορφώνεται και να λαμβάνει τα κατάλληλα μέτρα 
για την εφαρμογή των απαιτήσεων, όπως αυτές θεσπίζο¬ 
νται στα αντίστοιχα επίσημα έγγραφα του Συνδέσμου Αε¬ 
ροπορικών Αρχών ("ϋοίηΐ Ανίείίοη Αυΐάοπίίθδ Οοσυπίθη- 
15 "). 

6. Τον κοινοτικό Κανονισμό 3922/91 της ΕΈ. που προ¬ 
βλέπει την εναρμόνιση της νομοθεσίας των κρατών μελών 
με τις απαιτήσεις των κανονισμών του Συνδέσμου Αερο¬ 
πορικών Αρχών (ϋΑΑ). 

7. Την εφαρμογή του πλάνου ενεργειών με βάση τα ευ¬ 
ρήματα της ομάδας ελέγχου του Διεθνούς Οργανισμού 
Πολιτικής Αεροπορίας που επιθεώρησε την χώρα μας με 
βάση το ΙϋηίνθΓ53ΐ 33ίθ1γ ΟνθτείρΙιί Αυάίί ΡΓορΓβπι τον Φε¬ 
βρουάριου 2000 και τον Μάρτιο 2002. 

8. Το από 16.7.2004 έγγραφο της εταιρείας 3Η&Ε με το 
οποίο αποδέχεται, μετά από διαπραγματεύσεις, η συνο¬ 
λική αμοιβή της να ανέλθει στο ποσό των 225.000 Ευρώ 
συμπεριλαμβανομένου και του ΦΠΑ. 

9. Την ανάγκη υποβοήθησης του έργου της Διεύθυνσης 
Πτητικών Προτύπων για την εφαρμογή των ανωτέρω. 

10. Τις διατάξεις του άρθρου 29“ του Ν. 1558/1995 
(137 Α ) και του άρθρου 27 2081/1992 (154 Α ), όπως αντικα- 
ταστάθηκε με το άρθρο 1 παρ.2 του Ν.2469/1997 (38 Α ). 

11. Τις διατάξεις της αριθμού 14650/ΔΙΟΕ 85/17.3.04 
απόφασης του Πρωθυπουργού και του Υπουργού Οικο¬ 
νομίας και Οικονομικών "Καθορισμός αρμοδιοτήτων των 
Υφυπουργών Οικονομίας και Οικονομικών" (Β' 519). 

12. Τις διατάξεις του Π .Δ. 81 /2002 "Συγχώνευση των Υπ. 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών" (Α' 57). 

13. Την ανάγκη για αναβάθμιση στην κατηγορία 1 της χώ¬ 
ρας μας από την Υπηρεσία Πολιτικής Αεροπορίας των 
Ηνωμένων Πολιτειών Αμερικής (ΡΑΑ) όπου με βάση το διε¬ 
θνές πρόγραμμα αξιολόγησης της ασφάλειας πτήσεων 
(ΙηΙθΓπαΙίοηαΙ ΑνίαΙίοπ δαΐθΐγ ΑεεθεεπίθπΙ ΙΑ3Α) τον Δεκέμ¬ 
βριο του 2000 κατηγοριοποιήθηκε στην κατηγορία 2. 

14. Τις διατάξεις της παρ.3 του άρθρ.83 του Ν. 
2362/1995 (Α' 247) και την παρ.3 του άρθρου 9 του 
π.δ.346/98 (Α230) καθώς επίσης και το γεγονός ότι η εται¬ 
ρεία συμβούλων δίπιαΐ, ΗθΙΝθεοη & ΕϊοΗιηβΓ, Ιηο. (5Η&Ε) 
είναι τεχνικός σύμβουλος του διεθνούς οργανισμού 
ΡΝς)Ιιΐ 3αίθ1γ ΡουηόαΙίοη και αποτελεί την μεγαλύτερη 
εξειδικευμένη εταιρεία συμβούλων σχετικά μετις εμπορι¬ 
κές αερομεταφορές. 

15. Το γεγονός ότι από τις διατάξεις της παρούσης προ- 
καλείται δαπάνη σε βάρος του προϋπολογισμού της ΥΠΑ 
του Υπουργείου Μεταφορών και Επικοινωνιών (Ειδ. Φ. 39- 
120) τρέχοντος οικονομικού έτους ύψους 225.000 ΕΥΡΩ 
που θα καλυφθεί σε βάρος των πιστώσεων του ΚΑΕ 0873. 

16. Το εξειδικευμένο του έργου και την έλλειψη ανάλο¬ 
γου έμπειρου, πιστοποιημένου και εξειδικευμένου προ¬ 
σωπικού στην ΥΠΑ. 

17. Το εξαιρετικώς επείγον του θέματος λόγω της ανα¬ 
βάθμισης των αεροδρομίων, αποφασίζουμε: 

1. Εγκρίνουμε την πρόσληψη συμβούλου (δίπιαΐ, ΗθΙ- 
Ν 65 θπ & ΕίοΡιπθΓ Ιηο. "5Η&Ε") που θα υποβοηθήσει το έρ¬ 
γο της Διεύθυνσης Πτητικών Προτύπων για την εφαρμο¬ 
γή των απαιτήσεων του ΙΘΑΟ και του ύΑΑ λόγω της σοβα¬ 
ρότητας και του επείγοντος του θέματος. 

2. Έργο του συμβούλου θα είναι η εκτέλεση αρχικά μίας 
διαγνωστικής αξιολόγησης ως προς την εφαρμογή από 
τη Διεύθυνσης Πτητικών Προτύπων των παραρτημάτων 
1,6 και 8 της Σύμβασης του Σικάγο, με βάση τις τεχνικές 
απαιτήσεις του προγράμματος ΙΑ3Α του ΡΑΑ και τη συγ¬ 
γραφή σχετικής έκθεσης με ένα σχέδιο συστάσεων για να 
βοηθήσουντατμήματα Πτητικής Ικανότητας, Πτυχίων και 
Αδειών και Πτητικής Λειτουργίας της Διεύθυνσης Πτητι¬ 
κών Προτύπων για να επιτύχουν ΡΑΑ ΙΑ5Α κατηγορία 1. 
Με την ολοκλήρωση του προηγουμένου έργου, θα εκπο¬ 
νήσει ένα σχέδιο προγράμματος βασιζόμενο στις συστά¬ 
σεις της διαγνωστικής αξιολόγησης και θαπαράσχειτους 
απαραίτητους ανθρώπινους πόρους, τα τεχνικά υλικά κα¬ 
θοδήγησης, τις διαβουλεύσεις και τις οδηγίες προς την 
Υπηρεσία Πολιτικής Αεροπορίας καθώς και θα επικοινω¬ 
νήσει περαιτέρω με την ΡΑΑ ώστε η ΥΠΑ να επιτύχει την 
κατηγορία 1 στο πλέον σύντομο χρονικό διάστημα. Η 
διάρκεια του παρεχόμενου έργου ανέρχεται σε σαράντα 
πέντε (45) ημέρες. 

3. Η αμοιβή του αναδόχου καθορίζεται στο ποσό των 
διακοσίων είκοσι πέντε χιλιάδων Ευρώ (225.000 ΕΥΡΩ), 
συμπεριλαμβανομένου και του ΦΠΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΜΙΧΑΗΛ ΛΙΑΠΗΣ 


Αριθ. 29381 (2) 

Ανασυγκρότηση της Επιτροπής Επαγγελματικού Αθλητι¬ 
σμού (κατ’ άρθρο 77 του Ν. 2725/1999, όπως τροπο¬ 
ποιήθηκε με το άρθρο 23 του Ν. 3057/2002). 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

1. α) Του Α.Ν. 397/1968 "περί επανασυστάσεως της Γε¬ 
νικής Γραμματείας Αθλητισμού καιτων αρμοδιοτήτων αυ¬ 
τής". 

β) Του Ν. 1558/1985 "Κυβέρνηση και Κυβερνητικά Όρ¬ 
γανα". 

γ) Του Π.Δ. 77/85 "Οργανισμός της Γενικής Γραμματεί¬ 
ας Αθλητισμού". 

δ) Του Ν. 2725/1999, άρθρο 77 (ΦΕΚ121, Α1) "Ερασιτε¬ 
χνικός και Επαγγελματικός Αθλητισμός και άλλες διατά¬ 
ξεις", όπως τροποποιήθηκε με τα άρθρα 23 & 24 του Ν. 
3057/2002 (ΦΕΚ 239, Α1) "Τροποποίηση & συμπλήρωση 
του Ν. 2725/1999,) ρύθμιση θεμάτων Υπουργείου Πολιτι¬ 
σμού & άλλες διατάξεις". 

2. Την αριθμ. 28055/31.5.2001 (ΦΕΚ 709/Β/6.6.2001) 
κοινή υπουργική απόφαση των Υπουργού Πολιτισμού και 
Υφυπουργού Οικονομικών "Διάθεση του ποσού και λει¬ 
τουργίας Ειδικού Λογαριασμού 234372/1". 

3. Την αριθμ.30275/23.12.1999 απόφαση περί "Ορισμού 
Υπολόγου-Διαχειριστή". 

4. Τηναρ. 133/24.3.2004 απόφαση του Πρωθυπουργού 
και Υπουργού Πολιτισμού περί ανάθεσης άσκησης αρμο¬ 
διοτήτων στην Αναπληρωτή Υπουργό Πολιτισμού Φάνη 
Πάλλη Πετραλιά και στους Υφυπουργούς Γ. Ορφανό και 
Πέτρο Τατούλη (ΦΕΚ 527/Β/24.3.2004), όπως διορθώθη¬ 
κε με το ΦΕΚ 558/Β/2.4.2004. 

5. Το γεγονός ότι από τις ρυθμίσεις της παρούσας από¬ 
φασης δεν προκαλείται δοπάνη σε βάρος του κρατικού 
προϋπολογισμού, αποφασίζουμε; 

Ανασυγκροτούμε την Επιτροπή Επαγγελματικού Αθλη¬ 
τισμού αρ.πρωτ. 1850/22.1.2003, που συστάθηκε με τη 
διάταξη της παρ. 1 του άρθρου 77 του Ν. 2725/1999, 
όπως αυτό τροποποιήθηκε με το άρθρο 23 του Ν. 
3057/2002, αποτελούμενη από τα εξής μέλη με τους ανα¬ 
πληρωτές αυτών: 

1) Κωνσταντίνο Παπαλάκη Επίτιμο Αντιπρόεδρο του 
Αρείου Πάγου, ως πρόεδρο, με αναπληρωτή το Σιμόπου- 
λο Γεράσιμο Επίτιμο Αρεοπαγίτη στη θέση του παραιτη- 
θέντος Γεώργιου Βρέττα Επίτιμου Αρεοπαγίτη. 

2) Λάμπρο Κοτσίρη Καθηγητή του Εμπορικού Δικαίου 
στο Πανεπιστήμιο Θεσσαλονίκης ως μέλος, με αναπλη¬ 
ρωτή το Νικόλαο Τέλη αναπληρωτή Καθηγητή του Εμπο¬ 
ρικού Δικαίου στο Πανεπιστήμιο Θεσσαλονίκης. 

3) Γεώργιο Χατζηκωνσταντίνου Καθηγητή Οικονομικών 
στο Πανεπιστήμιο Θράκης ως μέλος, με αναπληρωτή το 
Μωϋσή Σιδηρόπουλο αναπληρωτή Καθηγητή Οικονομι¬ 
κών στο Πανεπιστήμιο Θράκης. 

4) Βασίλειο Κωστόπουλο δικηγόρο Παρ’ Αρείω Πάγω με 
εμπειρία σε θέματα Εταιρειών, ως μέλος, με αναπληρωτή 
το Διονύσιο Πρωτόπαπα δικηγόρο Παρ’ Αρείω Πάγω με 
εμπειρία σε θέματα Εταιρειών. 

5) Καμινάρη Κων/νο Δικηγόρο Παρ’ Αρείω Πάγω με 
εμπειρία σε θέματα Αθλητισμού, στην θέση του παραιτη- 
θέντος Γιάννη Πανούση ως μέλος, με αναπληρωτή τον 
Παναγιώτη Περάκη δικηγόρο Παρ’ Αρείω Πάγω με εμπει¬ 
ρία σε θέματα Αθλητισμού. 

6) Χαράλαμπο Κολύμπαλη Οικονομολόγο-Ειδικό σε θέ¬ 
ματα Οικονομίας του Αθλητισμού ως μέλος, με αναπληρω¬ 
τή τον Ελευθέριο Κουλιεράκη Οικονομολόγο. 

7) Αλεξόπουλο Παναγιώτη Δρ Φυσικής Αγωγής και 
Αθλητισμού με ειδικότητα στο Ποδόσφαιρο, ως πρόσωπο 
κύρους, στη θέση της παραιτηθείσας Πατουλίδου Βού¬ 
λας, ως μέλος, με αναπληρωτή το Χρήστο Κοτζαμανίδη 
αναπληρωτή καθηγητή ΤΕΦΑ ΑΠΟ. 

Η θητεία των μελών της Επιτροπής είναι για τον υπόλοι¬ 
πο χρόνο της αρχικής απόφασης συγκρότησης αρ. πρωτ. 
1850/22.1.2003. 

Τα θέματα της εσωτερικής λειτουργίας της Επιτροπής 
καθορίζονται με κανονισμό που καταρτίζεται από την Επι¬ 
τροπή και εγκρίνεται από τον Υφυπουργό Πολιτισμού. Οι 
αρμοδιότητες της Επιτροπής ορίζονται από τις διατάξεις 
του άρθρου 77 Α, που προστέθηκε στον Ν. 2725/99 με το 
άρθρο 24του Ν. 3057/2002.0 Υπουργός Πολιτισμού μπο¬ 
ρεί με απόφασή του να αναθέσει στην Επιτροπή και άλλες 
αρμοδιότητες σύμφωνα με την παρ. 1 του άρθρου 77 του 
Ν. 2725/1999, όπως αυτό τροποποιήθηκε. 

Γραμματέα της Επιτροπής ορίζουμε τον Κουτλιάνο Αγ¬ 
γελο Καθηγητή ΤΕΦΑΑΠΘ στην θέση του παραιτηθέντος 
Γ εώργιου Τσιτρούλη. 

Οι δαπάνες λειτουργίας της Επιτροπής βαρύνουντη Γ ε¬ 
νική Γραμματεία Αθλητισμού, κατ’ εφαρμογή των διατά¬ 
ξεων των άρθρων 49 και 53 του Ν. 2725/1999 και σύμφω¬ 
να μετηνυπ’ αρ. 28055/31.5.2001 (ΦΕΚ 709/Β/6.6.2001) 
απόφαση των Υπουργού Πολιτισμού και Υφυπουργού Οι¬ 
κονομικών "Διάθεση του ποσού και λειτουργία ειδικού λο¬ 
γαριασμού 234372/1". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 

-♦- 

Αριθ. οικ. 7861 (3) 

Μίσθωση έργου σε έναν (1) Λογιστή και μία (1) καθαρί¬ 
στρια από το ΚΑΦ Λιμένος Ελευσίνας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

Τις διατάξεις 

Ι.Του άρθρου 15παρ. 1 του Ν. 1735/1987"προσλήψεις 
στο δημόσιο τομέα, Κοινωνικός έλεγχος στη Δημόσια Δι¬ 
οίκηση, πολιτικά δικαιώματα και άλλες διατάξεις" (ΦΕΚ 
195 τ.Α. ) όπως αντικαταστάθηκε με το άρθρο 6 του Ν. 
2527/1997 "Τροποποίηση και συμπλήρωση διατάξεων 
του Ν. 2190/1994 και άλλες διατάξεις (ΦΕΚ206τ.Α.). 

2. Του άρθρου 29 Ατού Ν. 1558/1985 "Κυβέρνηση και 
Κυβερνητικά "Όργανα" (ΦΕΚ 137τ.Α.) το οποίο προστέθη¬ 
κε με το άρθρο 27 του Ν. 2081/1992 (ΦΕΚ 154 τ.Α.) και 
τροποποιήθηκε μετηνπαρ. 2ατου αρ. 1 του Ν. 2469/1997 
(Α' 38). 

3. Τις διατάξεις του Ν. 2503/1997 "Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις". 

4. Τα Π.Δ. 360/1997 "Διατήρηση εποπτείας Νομικών 
Προσώπων Δημοσίου Δικαίου από το Υπουργείο Εργα¬ 
σίας και Κοινωνικών Ασφαλίσεων". 


5. Την αριθμ. 55/11.11.1998 ΠΥΣ "αναστολή διορισμών 
και προσλήψεων στο Δημόσιο Τομέα" (ΦΕΚ 252/Α7 
12.1.1998) όπως αυτή τροποποιήθηκε με την 45/2000 
όμοια (ΦΕΚ171/ΤΑ/2000). 

6. Τηναριθμ.ΔΙΠΠ/Φ.ΕΓΚΡ.1/131/8769//24.6.2004 από¬ 
φαση της Επιτροπής του άρθρου 2, παρ. 1, της υπ’ αριθμ. 
55/1998 Π.Υ.Σ. (ΦΕΚ 252Α/12.11.1998), με την οποία 
εγκρίνεται η ανάθεση έργου σε δύο (2) άτομα, ειδικοτή¬ 
των Λογιστ(ή-τριας ) και Καθαριστ(ή-τριας) για χρονικό 
διάστημα ενός (1) έτους. 

7. Το αριθμ. ΔΙΠΠ/Φ.ΕΓΚΡ.1/9854//24.6.2004 έγγραφο 
του Υπουργείου Εσωτερικών, Δημόσιας Διοίκησης και 
Αποκέντρωσης. 

8. Την από 2.12.2002 βεβαίωση της Νομικού Συμβούλου 
Δήμου Ελευσίνας Ελένης Σουρλή ότι οι ανωτέρω συμβά¬ 
σεις μίσθωσης έργου είναι γνήσιες που δεν υποκρύπτουν 
εξαρτημένη εργασία, αποφασίζουμε: 

1. Καθορίζουμε τον αριθμό των προσώπων που είναι 
απαραίτητα να τους ανατεθεί έργο με σύμβαση μίσθω¬ 
σης, σύμφωνα με τις διατάξεις και το άρθρο 681 του Αστι¬ 
κού Κώδικα σε ένα (1) λογιστή και μια (1) καθαρίστρια από 
το Κ.Α. Φ. Λιμένος Ελευσίνας. 

2. Το έργο που ανατίθεται στον α) λογιστή, αφορά την 
ενημέρωση και τήρηση των λογιστικών βιβλίων του 
Κ.Α.Φ. Λιμένος Ελευσίνας (ΝΠΔΔτης Περιφέρειας Αττι¬ 
κής) και β) στην καθαρίστρια αφορά την καθαριότητα των 
γραφείων αυτού (Κ.Α.Φ. Λιμένος Ελευσίνας). 

3. Τόπος εκτέλεσης αυτού του έργου, ορίζεταιτο Κ.Α.Φ. 
Λιμένος Ελευσίνας και η απασχόληση του λογιστή και της 
καθαρίστριας θα γίνει υπό τις οδηγίες των αρμοδίων ορ¬ 
γάνων του Κ.Α. Φ. Λιμένος Ελευσίνας. 

4. Το χρονικό διάστημα που απαιτείται για την ολική πα¬ 
ράδοση των προηγούμενων έργων και η οποία θα καθο¬ 
ρίζεται με τις ειδικές εντολές των αρμοδίων οργάνων του 
Κ.Α.Φ. Λιμένος Ελευσίνας, ανέρχεται σε δώδεκα (12) μή¬ 
νες. 

5. Η δαπάνη για την ανάθεση του ανωτέρω έργου ορί¬ 
ζεται στο ποσό των 11.738,81 Ευρώ για τον λογιστή περί¬ 
που και 4.402,05 Ευρώ για την καθαρίστρια και θα κατα¬ 
βάλλεται τμηματικά ανά Μήνα ανάλογα μετηνπορείατων 
εργασιών με μέριμνα των Οικονομικών Υπηρεσιών του 
Κ.Α.Φ. Λιμένος Ελευσίνας μετά από σχετική διαπίστωση, 
και θα βαρύνει τις πιστώσεις του προϋπολογισμού της 
ανωτέρω υπηρεσίας υπό Κ. Α. 0419 και 0845 αντίστοιχα. 

6. Το έργο αυτό αφορά εργασίες, οι οποίες λόγω της ει¬ 
δικής φύσης τους δεν ανάγονται στον κύκλο των συνήθων 
καθηκόντων των υπηρεσιών του Κ.Α.Φ. Λιμένος Ελευσί¬ 
νας και είναι προφανές, ότι το αντικείμενο των εργασιών 
της μίσθωσης του έργου, δεν καλύπτει πάγιες ανάγκες 
και δεν υποκρύπτει εξαρτημένη εργασία, ενώ δεν είναι 
δυνατόν οι εργασίες αυτές να διεκπεραιωθούν από το 
προσωπικό που υπηρετεί στο Κ.Α.Φ. Λιμένος Ελευσίνας 
λόγω του ότι απαιτούνται εξειδικευμένες γνώσεις αλλά 
και λόγω της ανεπάρκειας προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 2 Αυγούστου 2004 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

(4) 

Απόκτηση της Ελληνικής Ιθαγένειας του ομογενούς Ντι- 
μιντωβ Λαζάρ του Αλεξέϊ και της Αλεξάνδρας. 

Ο ΓΕΝΙΚΟΣ ΓΡΑΜΑΤΕΑΣ 
ΠΕΡΙΦΕΡΕΙΑΣ ΔΥΤ. ΜΑΚΕΔΟΝΙΑΣ 

Μετηνυπ’ αριθ. 1974/19.8.2004 απόφαση του Γενικού 
Γραμματέα Περιφέρειας Δυτικής Μακεδονίας, που εκδό- 
θηκε σύμφωνα με τις διατάξεις του άρθρου 1 του Ν. 
2790/2000 (ΦΕΚ 24 τ..Α') "Αποκατάσταση των παλιννο- 
στούντων ομογενών από την τέως Σοβ. Ένωση και άλλες 
διατάξεις" και του άρθρου 76 του Ν. 2910/2001 (ΦΕΚ 
91/Τ.Α ), γίνεται αποδεκτή η από 25-5-2004 αίτηση του 
ομογενούς Ντιμιντώβ Λαζάρ του Αλεξέϊ και της Αλεξάν¬ 
δρας περί αποκτήσεως της Ελληνικής Ιθαγένειας και 
εγκρίνεται ο εξελληνισμός του επωνύμου και του κυρίου 
ονόματος του από Ντιμιντώβ Λαζάρ σε Δημητριάδης Λά¬ 
ζαρος. 

Με εντολή Γεν. Γ ραμματέα Περιφέρειας 
ΧΑΡΑΛΑΜΠΟΣ ΧΑΤΖΗΣΑΒΒΑΣ 

-♦- 

Αριθ. 47651 (5) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. με την επωνυμία «Κέντρο Πολιτισμού και 
Άθλησης Δήμου Π. Φαλήρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/1881, όπως 
τροποποιήθηκαν με τις όμοιες του αρθ. 8 παρ. 5 του Ν. 
2307/1995. 

2. Τις διατάξεις του αρθ. 8του Ν. 2503/1997. 

3. Την υπ’ αριθμ. 32/2004 απόφαση του Διοικητικού 
Συμβουλίου του Κέντρου Πολιτισμού και Άθλησης Δήμου 
Π. Φαλήρου περί έγκρισης του Οργανισμού Εσωτερικής 
Υπηρεσίας. 

4. Την υπ’ αριθμ. 205/2004 απόφαση Δημοτικού Συμ¬ 
βουλίου του Δήμου Π. Φαλήρου με την οποία εκφράζει 
σύμφωνη γνώμη για την ψήφιση του Οργανισμού Εσωτε¬ 
ρικής Υπηρεσίας του Κέντρου Πολιτισμού & Άθλησης Δή¬ 
μου Π. Φαλήρου. 

5. Τη σύμφωνη γνωμοδότηση του Α' Υπηρεσιακού Συμ¬ 
βουλίου που διατυπώθηκε στο 7/2004 πρακτικό του. 

6. Την υπ’ αριθμ. οικ. 16978/2003 απόφαση Γενικού 
Γ ραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την 32/2004 απόφαση του Διοικητικού Συμ¬ 
βουλίου Κέντρου Πολιτισμού και Άθλησης Δήμου Π. Φα¬ 
λήρου περί ψήφισης του Οργανισμού Εσωτερικής Υπη¬ 
ρεσίας ως εξής: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΚΕ.ΠΟ.Α 

Οι υπηρεσίες του ΚΕ.ΠΟ.Α λειτουργούν σε επίπεδο 
Ανεξάρτητου Γραφείου με τα παρακάτω λειτουργικά 
γραφεία: 

1 .Γραφείο Διοικητικών και Οικονομικών Υπηρεσιών. 

2. Γραφείο Αθλητικών και Πολιτιστικών Υπηρεσιών. 


Άρθρο 2 

ΑΡΜΟΔΙΟΤΗΤΕΣ ΑΝΕΞΑΡΤΗΤΟΥ ΓΡΑΦΕΙΟΥ 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Έχειτην ευθύνη του συντονισμού, της εύρυθμης λει¬ 
τουργίας και της αποτελεσματικής συνεργασίας των λει¬ 
τουργικών γραφείων του ανεξάρτητου γραφείου. 

2. Παραλαμβάνειτην αλληλογραφία του ΚΕ.ΠΟ.Α., την 
αποσφραγίζει, σημειώνει το αρμόδιο γραφείο στο οποίο 
πρέπει να παραδοθεί με την ημερομηνία εισόδου της, 
πλην εκείνης που απευθύνεται στον Πρόεδρο με την έν¬ 
δειξη «Προσωπική» και μετά την ενημέρωση του Προέ¬ 
δρου πάνω σ’αυτή, την παραδίδει στο Γραφείο Πρωτο¬ 
κόλλου - Διεκπεραίωσης και Αρχείου για πρωτοκόλληση 
και διανομή της στα γραφεία. 

3. Τηρεί το εμπιστευτικό πρωτόκολλο του ΚΕ.ΠΟ.Α., 
εφόσον δεν τηρεί αυτό ο Πρόεδρος. 

4. Έχει την ευθύνη εγκατάστασης των υπηρεσιών 
στους χώρους του ΚΕ.ΠΟ.Α. 

5. Εισηγείται στον Πρόεδρο, την κατανομή, τοποθέτηση 
και μετακίνηση του προσωπικού στα γραφεία, καθώς και 
τις μετατάξεις, αποσπάσεις και όλες εν γένει τις υπόλοι¬ 
πες υπηρεσιακές μεταβολές του προσωπικού του 
ΚΕ.ΠΟ.Α. 

6. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

7. Εισηγείται στο Διοικητικό Συμβούλιο για τη στελέχω- 
ση με προσωπικό του ανεξάρτητου γραφείου του και για 
την απόδοση των εφαρμοζομένων επιμορφωτικών προ¬ 
γραμμάτων. 

8. Έχει την ευθύνη για την ομαλή λειτουργία, τάξη και 
καθαριότητα των Δημοτικών χώρων άθλησης και επιμόρ¬ 
φωσης των πολιτών, σε θέματα συντήρησης - ευπρεπι- 
σμού, σε συνεργασία με τις αρμόδιες υπηρεσίες του Δή¬ 
μου. 

9. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

10. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

11. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος λειτουρ¬ 
γίας προπονήσεων - Αγώνων των Αθλητικών Σωματείων. 

12. Εισηγείται στο Διοικητικό Συμβούλιο για την παρα¬ 
χώρηση ή μη των εγκαταστάσεων για τη διεξαγωγή αθλη¬ 
τικών εκδηλώσεων. 

13. Εισηγείται στον Πρόεδρο για την παραχώρηση ή μη 
των Πολιτιστικών Κέντρων για την υλοποίηση πολιτιστι¬ 
κών και άλλων εκδηλώσεων (εκθέσεις κ.λ.π.). 

14. Ενημερώνει τη Διοίκηση για τις ελλείψεις υλικοτε- 
χνικής υποδομής των επιμορφωτικών προγραμμάτων, 
των διαφόρων αθλητικών οργάνων όπως και των λοιπών 
ειδών συντήρησης και καθαριότητας. 

15. Εισηγείται στο Διοικητικό Συμβούλιο άλατα θέματα 
και μετέχει στις συνεδριάσεις του χωρίς δικαίωμα ψήφου. 

Άρθρο 3 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Χειρίζεται τα θέματα που έχουν σχέση με τους εργα¬ 
ζομένους στο ΚΕ.ΠΟ.Α. και απορρέουν από τον Κώδικα 
Δημοτικών και ΚοινοτικώνΥπαλλήλων. 

2. Τηρεί ενημερωμένους με άλατα απαραίτητα στοιχεία 
τους Υπηρεσιακούς φακέλους των εργαζομένων στο 
ΚΕ.ΠΟ.Α. 

3. Καθορίζει το εβδομαδιαίο πρόγραμμα εργασίας του 
προσωπικού που εργάζεται στα επιμορφωτικά προγράμ¬ 
ματα σε συνεργασία με τους προϊστάμενους των άλλων 
γραφείων. 

4. Ευθύνεται για την έγκαιρη και σωστή εφαρμογή της 
εργατικής νομοθεσίας σ’ότι αφορά τους εργαζομένους 
στο ΚΕ.ΠΟ.Α., εισηγούμενος ανάλογα στο Διοικητικό 
Συμβούλιο. 

5. Προγραμματίζει καιπροεγκρίνειτις άδειες των εργα¬ 
ζομένων του Νομικού Προσώπου. 

6. Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

7. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
ΟΤΑ καθώς και για την έγκαιρη σύνταξη και υποβολή του 
ετήσιου Απολογισμού. 

8. Παρακολουθεί την κίνηση εσόδων- εξόδων του 
ΚΕ.ΠΟ.Α. κατά τομέα δραστηριότητας και ενημερώνει 
έγκαιρα τις ενδιαφερόμενες υπηρεσίες και το Διοικητικό 
Συμβούλιο. 

9. Προσδιορίζει και προγραμματίζει τις τακτικές ανά¬ 
γκες σε ετήσια βάση και προβαίνει στην προμήθεια δια¬ 
φόρων υλικών μετά την απαιτούμενη έγκριση αυτών από 
τον Πρόεδρο ή το Δ.Σ. 

10. Διενεργεί, μετά από σχετική απόφαση του Δ.Σ..δια¬ 
γωνισμό για μισθώσεις, εκμισθώσεις, προμήθειες που 
αφορούν το ΚΕ.ΠΟ.Α., σύμφωνα με τις διατάξεις που 
ισχύουν για τα Ν.Π.Δ.Δ. των ΟΤΑ. 

11. Φροντίζει για την σύνταξη, προώθηση και έγκριση 
διαφόρων ενταλμάτων. 

12. Φροντίζει για την είσπραξη διαφόρων πόρων από 
παρεχόμενες υπηρεσίες του ΚΕ.ΠΟ.Α. ή παραχώρηση 
της χρήσης Δημοτικών χώρων. 

13. Φροντίζει για τη μισθοδοσία και λοιπές παροχές 
στους εργαζομένους. 

14. Φροντίζει για τις πληρωμές διαφόρων προμηθειών- 
έργων καθώς και διαφόρων τελών, φόρων, Ι.Κ.Α. κ.λ.π. 
σύμφωνα με τις ισχύουσες διατάξεις των ΟΤΑ. 

15. Παραλαμβάνει, χρεώνεται και φυλάσσει τις προμή¬ 
θειες του ΚΕ.ΠΟ.Α. 

16. Φροντίζει για τη διανομή του υλικού σύμφωνα με τον 
προορισμό τους. 

17. Εισηγείται στο Δ.Σ. την καταστροφή και εκποίηση 
του άχρηστου υλικού. 

18. Τηρείτο απαιτούμενα βιβλία σύμφωνα με τις διατά¬ 
ξεις του Δημοτικού και Κοινοτικού Κώδικα και του Δημο¬ 
σίου Λογιστικού. 

19. Συνεργάζεται με άλλα τμήματα ή γραφεία για θέμα¬ 
τα συναρμοδιότητας. 

20. Έχει τη δυνατότητα να εξουσιοδοτεί εγγράφως κά¬ 
ποιον υπάλληλο του του Γραφείου του για τη διεκπεραίω¬ 
ση οποιοσδήποτε εργασίας. 


Άρθρο 4 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΑΘΛΗΤΙΚΩΝ ΚΑΙ ΠΟΛΙΤΙΣΤΙΚΩΝ ΥΠΗΡΕΣΙΩΝ 

1. Εκπονεί πολιτιστικά και αθλητικά προγράμματα που 
αφορούν σε προγράμματα μαζικής άθλησης και επιμόρ¬ 
φωσης των κατοίκων της πόλης (γονείς, παιδιά, νέους, 
κ.λ.π.) και εισηγείται μέσω της Διεύθυνσης στον Πρόεδρο 
και Διοικητικό Συμβούλιο γι'αυτές και ευθύνεται για την 
υλοποίησή τους, μετά την σχετική έγκριση. 

2. Διοργανώνει αθλητικές και πολιτιστικές εκδηλώσεις 
και συμμετέχει στις εκδηλώσεις αυτές. 

3. Παρακολουθεί τα αποτελέσματα της εφαρμογής των 
προγραμμάτων και εκδηλώσεων και όταν απαιτείται τρο¬ 
ποποίηση ή βελτίωση ή αλλαγή αυτών, εισηγείται σχετικά 
στην αρμόδια Διεύθυνση. 

4. Εισηγείται στη Διοίκηση για τη δημιουργία νέων 
αθλητικών χώρων με την πρόβλεψη του απαιτούμενου τε¬ 
χνικού εξοπλισμού, καθώς και την καλλίτερη αξιοποίηση 
των υπαρχόντων αθλητικών και πολιτιστικών χώρων. 

5. Συντονίζει παρακολουθεί και ελέγχει την εφαρμογή 
των καθημερινών επιμορφωτικών προγραμμάτων. 

6. Συνεργάζεται με τα αθλητικά σωματεία και Συλλό- 
γουςτου Δήμου και παρέχει κάθε δυνατή βοήθεια στη λει¬ 
τουργία αυτών. 

7. Οργανώνει αθλητικά προγράμματα στους μαθητές 
των σχολείων σε συνεργασία με τους καθηγητές φυσικής 
αγωγής των σχολείων και τα γραφεία Φυσικής Αγωγής. 

8. Προγραμματίζει αθλητικές και πολιτιστικές εκδηλώ¬ 
σεις σχετικές με τα προγράμματα που υλοποιείτο Νομικό 
Πρόσωπο, οι οποίες οργανώνονται και υλοποιούνται από 
τους αντίστοιχους αρμοδίους επιμορφωτές των γραφεί¬ 
ων. 

9. Οργανώνει εκθέσεις, διαλέξεις, μουσικές και ενγένει 
καλλιτεχνικές εκδηλώσεις, ημερίδες, σεμινάρια κ.λ.π. 

10. Μεριμνά για την καλή λειτουργία των αιθουσών εκ¬ 
δηλώσεων και γυμναστικής. 

11. Ευθύνεται για την καλή λειτουργία και απόδοση της 
υλικοτεχνικής υποδομής των αιθουσών εντοπίζοντας τυ¬ 
χόν ελλείψεις και βλάβες του εξοπλισμού τους ή προβλή¬ 
ματα του προσωπικού αυτών γενικότερα, στις αρμόδιες 
υπηρεσίες του Δήμου. 

12. Φροντίζει για την εφαρμογή των κανονισμών διεξα¬ 
γωγής των διαφόρων αθλημάτων από τους επιμορφωτές- 
γυμναστές. 

13. Διαμορφώνει, εισηγείται και εφαρμόζει επικοινωνια- 
κή πολιτική και προγράμματα για την προώθηση και προ¬ 
βολή των σκοπών και δράσεων του Νομικού Προσώπου 
(συνεργασία με Μ.Μ.Ε., προετοιμασία και επιμέλεια αρ- 
θρογραφίας κ.ά.). 

14. Ενημερώνει το κοινό σχετικά με το σκοπό του Νομι¬ 
κού Προσώπου, τις εκδηλώσεις αυτού και τις προβάλλει 
με κάθε πρόσφορο μέσο. 

15. Μεριμνά για την προβολή και διαφήμιση όλων των 
αθλητικών και πολιτιστικών εκδηλώσεων καθώς και την 
έκδοση, διακίνηση και διάθεση ενημερωτικού υλικού 
στους δημότες που έχουν σχέση με αυτές (προγράμμα¬ 
τα, αφίσες κ.λ.π.). 

16. Μεριμνά για την έγκαιρη εκτύπωση και αποστολή 
των προσκλήσεων στα πρόσωπα που καλούνται στις 
διοργανωμένες από το ΚΕ.ΠΟ.Α. εκδηλώσεις. 

17. Μεριμνά για την κατάλληλη διακόσμηση των χώρων 
των εκδηλώσεων κατά τις διοργανωμένες από το 
ΚΕ.ΠΟ.Α εκδηλώσεις. 

Επίσης: 

1. Εισηγείται στο Διοικητικό Συμβούλιο για την συντή¬ 
ρηση των πολιτιστικών και αθλητικών εγκαταστάσεων, 
από τις αρμόδιες υπηρεσίες του Δήμου. 

2. Εισηγείται στις αρμόδιες υπηρεσίες του Δήμου για 
την εξασφάλιση της καθαριότητας αυτών, ώστε να είναι 
κατάλληλες για να φιλοξενούν τις πολιτιστικές και αθλη¬ 
τικές δραστηριότητεςτου ΚΕ.ΠΟ.Α. ή άλλων πολιτιστικών 
ή αθλητικών φορέων. 

3. Ευθύνεται για την φύλαξη, συντήρηση επισκευή του 
υλικού και της υλικοτεχνικής υποδομής των προγραμμά¬ 
των. 

4. Προσδιορίζει και προγραμματίζει τις τακτικές ανά¬ 
γκες των Πολιτιστικών και Αθλητικών χώρων σε ετήσια 
βάση, σε σχέση πάντα και μόνον με τα προγράμματα ή τις 
εκδηλώσεις του ΚΕ.ΠΟ.Α. και προβαίνει στην προμήθεια 
διαφόρων υλικών, μετά την απαιτούμενη έγκριση από τον 
Πρόεδρο ή το Δ.Σ. 

Άρθρο 5 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Ν.Π.Δ.Δ. 

«ΚΕΝΤΡΟ ΠΟΛΙΤΙΣΜΟΥ ΚΑΙ ΑΘΛΗΣΗΣ 
ΔΗΜΟΥ ΠΑΛΑΙΟΥ ΦΑΛΗΡΟΥ» 

Α'. ΜΟΝΙΜΟ ΠΡΟΣΩΠΙΚΟ 

• Οι θέσεις των κατηγοριών ΠΕ, ΤΕ, και ΔΕ κατατάσσο¬ 
νται στους βαθμούς: 

Δ'(εισαγωγικός), Γ, Β', και Α'( καταληκτικός). 

• Οι θέσεις της κατηγορίας ΥΕ κατατάσσονται στους 
βαθμούς: 

Ε'(εισαγωγικός), Δ', Γ, Β' (καταληκτικός). 

• Τα προσόντα διορισμού των θέσεων περιγράφονται 
στα Π.Δ. 

• 37Α/1987, 22/1990, 50/2001 και 347/2003. 

• Οι θέσεις που προβλέπονται ανά κατηγορία και κλά¬ 
δο είναι οι εξής: 


ΚΑΤΗΓΟΡΙΑ ΠΕ 


ΚΛΑΔΟΣ 

ΘΕΣΕΙΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ 

ΠΕΙ 

ΔΙΟΙΚΗΤΙΚΟΣ- 




ΟΙΚΟΝΟΜΙΚΟΣ 

1 


ΣΥΝΟΛΟΝ 

1 



ΚΑΤΗΓΟΡΙΑ ΤΕ 


ΚΛΑΔΟΣ 

ΘΕΣΕΙΣ 

ΘΕΣΕΙΣ 

ΘΕΣΕΙΣ 


ΠΡΟΒΛΕΠΟΜΕΝΕΣ 

ΤΕ17 

ΔΙΟΙΚΗΤΙΚΟΣ- 




ΛΟΓΙΣΤΙΚΟΣ 

1 


ΤΕ14 

ΚΑΘΗΓΗΤΩΝ 

2 


ΣΥΝΟΛΟΝ 

3 



ΚΑΤΗΓΟΡΙΑ ΔΕ 


ΚΛΑΔΟΣ 

ΘΕΣΕΙΣ 

ΘΕΣΕΙΣ 

ΘΕΣΕΙΣ 


ΠΡΟΒΛΕΠΟΜΕΝΕΣ 

ΔΕΙ 

ΔΙΟΙΚΗΤΙΚΟΥ 

2 


ΣΥΝΟΛΟΝ 

2 



ΚΑΤΗΓΟΡΙΑ ΥΕ 

ΚΛΑΔΟΣ ΘΕΣΕΙΣ ΘΕΣΕΙΣ 

_ ΠΡΟΒΛΕΠΟΜΕΝΕΣ _ 

~ΫΕ ΚΛΗΤΗΡΩΝ/ ~~ ’ ’ 

ΦΥΛΑΚΩΝ/ 

ΓΕΝΙΚΩΝ 

ΚΑΘΗΚΟΝΤΩΝ 1 

ΥΕ ΠΡΟΣΩΠΙΚΟΥ 

ΚΑΘΑΡΙΟΤΗΤΑΣ 1 

ΣΥΝΟΛΟΝ 2 

Για την πλήρωση των κενών θέσεων κατηγοριών ΠΕ και 
ΤΕ απαιτείται η γνώση μιας ξένης γλώσσης, κατά προτί¬ 
μηση της Αγγλικής (το επίπεδο γνώσης θα καθορίζεται με 
την προκήρυξη) ή μιας εκ των χωρών της Ε.Ε. που θα κα¬ 
θορίζεται με την προκήρυξη. 

Γιατις κατηγορίες ΠΕ, ΤΕ, και ΔΕ απαιτείται υποχρεω¬ 
τικά η γνώση χρήσης Η/Υ. 

Β'. ΠΡΟΣΩΠΙΚΟ ΙΔΙΩΤΙΚΟΥΔΙΚΑΙΟΥΟΡΙΣΜΕΝΟΥΧΡΟ- 
ΝΟΥ 

(για κάλυψη εποχιακών -παροδικών ή πρόσκαιρων ανα¬ 
γκών με διάρκεια απασχόλησης μέχρι οκτώ μήνες ετη- 
σίως). 

• Δέκα (15) θέσεις διαφόρων ειδικοτήτων. 

Διευκρινίζεται ότι: ο αριθμός των προσλαμβανομένων 
κατά ειδικότητα από τις ανωτέρω θέσεις προσωπικού 
ιδιωτικού δικαίου ορισμένου χρόνου θα ορίζεται με από¬ 
φαση του Διοικητικού Συμβουλίου, ανάλογα με τις ανά¬ 
γκες που προκύπτουν. 

Άρθρο 6 

ΠΡΟΪΣΤΑΜΕΝΟΣ ΑΝΕΞΑΡΤΗΤΟΥ ΓΡΑΦΕΙΟΥ 

Α. Ο Προϊστάμενος του Ανεξάρτητου Γ ραφείου επιλέ¬ 
γεται από τους κλάδους: 

• ΠΕΙ Διοικητικού/ Οικονομικού ή 

• ΤΕ 17 Διοικητικού / Λογιστικού, εφόσον έχουν διανύ- 
σει την διετή δόκιμη υπηρεσία κι ελλείψει των ανωτέρω 
κλάδων από τον κλάδο ΔΕΙ Διοικ/κού, εφόσον έχει τη διε¬ 
τή δόκιμη υπηρεσία. 

Β. Οι προϊστάμενοι των λειτουργικών γραφείων 

α) διοικητικών - οικονομικών Υπηρεσιών και 

β) πολιτιστικών - αθλητικών Υπηρεσιών 

ορίζονται με απόφαση του Προέδρουτου Νομικού Προ¬ 
σώπου. 

Γ. Μέχριτηνπλήρωση των θέσεωνκαι την επιλογή Προϊ¬ 
στάμενου σύμφωνα με τον παρόντα Ο.Ε.Υ. καθήκοντα 
Προϊστάμενου ασκεί μόνιμος υπάλληλος του Δήμου του 
οποίου έχουν ανατεθεί η διοικητική και οικονομική υπο¬ 
στήριξη του Ν.Π. σύμφωνα με το άρθ.109του Ν. 1188/ 
1981 ή αποσπασμένος υπάλληλος του Δήμου στο Ν.Π. 

Άρθρο 7 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες διατάξεις. 

Άρθρο 8 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του ΚΕ.ΠΟ.Α., οικονομικού έτους 2004, 
ύψους περίπου 10.000,00 €, για δε τα επόμενα χρόνια θα 
διαμορφωθεί αναλόγως με την κάλυψη των κενών οργα¬ 
νικών θέσεων. 

Άρθρο 9 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-*- 

Αριθ. ΔΒΣ/Φ26.2/884 (6) 

Περικοπή λατομικής περιοχής στον οικισμό Σχιστόλιθου 
του Δήμου Σιδηροκάστρου, Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των νόμων 2218/1994 και 2240/1994 
«Ίδρυση της Νομαρχιακής Αυτοδ/σης» όπως κωδικοποι- 
ήθηκαν σε ενιαίο κείμενο με το Π.Δ. 30/1996. 

2. Τις διατάξεις της παρ. 4ετου άρθρου 3, της παρ. 1 του 
άρθρου 26 του Ν. 2115/1993 και της παρ. Ια του άρθρου 
6τουΝ. 2702/1999. 

3. Την αριθμ. ΔΒΣ/Φ26.1/377/16.4.1992 απόφαση του 
Νομάρχη Σερρών με την οποία καθορίσθηκε λατομική πε¬ 
ριοχή στον οικισμό Σχιστόλιθου του Δήμου Σιδ/στρου 
εκτάσεως 1.014,475 στρεμμάτων. 

4. Την από 17.2.92 χωροταξική κατανομή της εν λόγω 
λατομικής περιοχής σε δύο τμήματα, το Α εκτάσεως 
587,302 στρεμ. και το Β εκτάσεως 427,173 στρεμ. 

5. Την από 17.6.2003 αίτηση της Ε.Ε. «ΛΑΤΟΜΕΙΑ ΣΙ- 
ΝΤΙΚΗΣ - ΕΜΜ.ΑΡΑΜΠΑΤΖΗΣ ΚΑΙ ΣΙΑ» για περικοπή μέ¬ 
ρους του Α τμήματος της λατομικής αυτής περιοχής. 

6. Την από 25.6.2003 έκθεση του Ι.Γ.Μ.Ε. Θεσ/νίκης και 
το τοπογραφικό διάγραμμα που τη συνοδεύει από την 
οποία προκύπτει ότι τα γεωλογικά αποθέματα που υπάρ¬ 
χουν δεν στοιχειοθετούν τη δημιουργία βιώσιμου λατο¬ 
μείου. 

7. Το αριθμ. Δ10/Β/Φ6.12.22/14435/4319/22.8.2003 έγ¬ 
γραφο του Υπουργείου Ανάπτυξης από το οποίο προκύ¬ 
πτει ότι είναι δυνατή η περικοπή του τμήματος. 

8. Το από 4.5.2004πρακτικότης Επιτροπής καθορισμού 
λατομικών περιοχών με το οποίο εισηγείται την περικοπή 
του τμήματος και οριοθετεί με την εναπομείνασα έκταση, 
αποφασίζουμε: 

Περικόπτουμε από το Α', τμήμα της λατομικής περιοχής 
του οικισμού Σχιστόλιθου Σιδ/στρου εκτάσεως 587,302 
στρεμ. μέρος του τμήματος αυτού 387,392 στρεμ.ώστε η 
εναπομείνασα έκταση να είναι 199,910 στρεμ. Για τους 
λόγους που αναφέρονται στο σκεπτικό της απόφασης αυ¬ 
τής. 

Η εναπομείνασα έκταση ορίζεται από τα εξής σημεία με 
συντεταγμένες εξαρτημένες από το Εθνικό Τριγωνομε¬ 
τρικό Δίκτυο: 


ΧΑ1 = 

-5219.1982 

ΨΑ1 = 

4260.1338 

ΧΒ1 = 

-5009.9482 

ΨΒ1 = 

4173.5364 

ΧΓ =- 

-5050.0000 

ΨΓ = 

4052.0000 

ΧΓ1 = 

-4850.3187 

ΨΓ1 = 

4040.7137 

ΓΓ2 = 

-4947.0041 

ΨΓ2 = 

3565.8024 

ΧΗ1 = 

-5117.0000 

ΨΗ1 = 

3567.000 

ΧΘ = 

-5320.0000 

ΨΘ = 

4000.0000 

Κ.Φ.Χ.ΣΕΡΡΩΝ Ι_=41ο15' 

γπ=-0ο15' 



Κατά της παρούσας απόφασης επιτρέπεται προσφυγή 
ενώπιοντου Γ.Γ. της Περιφέρειας Κεντρικής Μακεδονίας 
εντός τριάντα (30) ημερών από της κοινοποιήσεως της 
απόφασης σύμφωνα με το άρθρο 69 του Π.Δ. 30/1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 5 Αυγούστου 2004 
Ο Νομάρχης 

ΚΩΝ/ΝΟΣ ΠΑΠΑΠΑΝΑΓΙΩΤΟΥ 
-♦- 

Αριθ. 65 (7) 

Καθιέρωση υπερωριακής εργασίας προς συμπλήρωση 
της εβδομαδιαίας υποχρεωτικής για το μόνιμο προ¬ 
σωπικό του Δημοτικού Σταδίου Αλεξάνδρειας Ν. Ημα¬ 
θίας έτους 2004. 

Ο ΠΡΟΕΔΡΟΣ Δ.Σ. ΤΟΥ ΔΗΜΟΤΙΚΟΥ ΣΤΑΔΙΟΥ 
ΑΛΕΞΑΝΔΡΕΙΑΣ Ν. ΗΜΑΘΙΑΣ 

Έχοντας υπόψη 

1. Το πρώτο εδάφιο της παρ. 2 του άρθρου 106 του Ν. 
1188/1981, όπως αντικαταστάθηκε από την παρ. 10 του 
άρθρου 12του Ν. 2503/1997. 

2. Το άρθρο 18του Ν. 2470/1997, όπως αντικαταστάθη- 
κεαπότο άρθρο 15 του Ν.2592/1998. 

3. Τις διατάξεις της αριθ. 2/37190/0026 απόφασης 
Υπουργού Οικονομικών «Καθορισμός δικαιολογητικών 
πληρωμής αποζημίωσης για υπερωριακή, νυχτερινή, Κυ¬ 
ριακών και εξαιρέσιμων ημερών εργασία». 

4. Τις διατάξεις του άρθρου 16 του Ν. 3205/23.12.2003 
«Μισθολογικές ρυθμίσεις λειτουργών και υπαλλήλων Δη¬ 
μοσίου, ΝΠΔΔ και ΟΤΑ και άλλες συναφείς διατάξεις». 

5. Την ανάγκη καθιέρωσης υπερωριακής εργασίας 
προς συμπλήρωση της εβδομαδιαίας υποχρεωτικής, κα¬ 
τά τις Κυριακές, αργίες και εξαιρέσιμες ημέρες, για το μό¬ 
νιμο προσωπικό της υπηρεσίας μας, λόγω τέλεσης αγώ¬ 
νων ή προπονήσεων των διαφόρων Αθλητικών Συλλόγων 
και Σωματείων, για το έτος 2004 και για τους μήνες από 
Αύγουστο έως και Δεκέμβριο. 

6. Το γεγονός ότι προβλέπεται η ανάλογη δαπάνη με 
σχετική πίστωση στον προϋπολογισμό οικον. έτους 2004 
στον Κ.Α.: 75/113.1α., αποφασίζουμε: 

Καθιερώνουμε για το έτος 2004 και για τους μήνες από 
Αύγουστο έως και Δεκέμβριο, υπερωριακή εργασία προς 
συμπλήρωση της εβδομαδιαίας υποχρεωτικής για τους 
δύο (2) μόνιμους υπαλλήλους της υπηρεσίας μας, προς 
εξυπηρέτηση των αναγκών του Σταδίου, ως εξής: 

• Υπερωριακή εργασία Κυριακών, αργιών και εξαιρέσι¬ 
μων ημερών από τις 6 το πρωί μέχρι τις 10 το βράδυ: 500 
ώρες συνολικά. 

Η σχετική δαπάνη ανέρχεται στο ποσό των 1.535,00 € 
και θα βαρύνειτον Κ.Α. 75/113.1 α του μέρους των εξόδων 
του προϋπ/σμού οικον. έτους 2004 του Δημ. Σταδίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξάνδρεια, 1 Αυγούστου 2004 

Ο Πρόεδρος 
ΓΕΩΡΓΙΟΣ ΘΕΟΧΑΡΗΣ 

-♦- 

Αριθ. 1957 (8) 

Αυτοδίκαιη ανάκληση της αναγκαστικής σύστασης δου¬ 
λείας διελεύσεως αγωγού καυσίμων από τον αποθη¬ 
κευτικό χώρο της 115 Π.Μ. έως Αεροδρόμιο Σούδας, 
για τις ανάγκες της Πολεμικής Αεροπορίας, που κηρύ¬ 
χθηκε με την αριθ. 842/2.5.1997 απόφαση Αναπλ. Πε¬ 
ριφερειακού Δ/ντή Χανιών (ΦΕΚ 424/1997 τ.Δ'). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των παραγρ. 1 και 3 του άρθρου 11 του 
Ν. 2882/2001 «Κώδικας Αναγκαστικών Απαλ/σεων Ακινή¬ 
των» όπως ισχύουν. 

2. Την 842/2.5.97 απόφαση Αναπλ. Περιφερειακού Δ/ντή 
Χανιών (ΦΕΚ 424/97τ.Δ) σχετικά με την κήρυξη αναγκαστι¬ 
κής σύστασης δουλείας διελεύσεως αγωγού καυσίμων από 
τον αποθηκευτικό χώρο της 115 Π.Μ. έως το Αεροδρόμιο 
Σούδας για τις ανάγκες της Πολεμικής Αεροπορίας. 

3. Το υπ. αριθ. 1033114/3199/ΔΟ010/10.5.2004 έγγρα¬ 
φο του Υπουργείου Οικονομίας και Οικονομικών, Γεν. 
Δ/νση Δημόσιας Περιουσίας και Εθνικών Κληροδοτημά¬ 
των, Δ/νση Δημόσιας Περιουσίας, Τμήμα Απαλ/σεων, 
προς το Υπουργείο Εθνικής Αμύνης, ΓΕΑ, Κλάδος Γ, 
Δ/νση Γ5, Τμήμα 4. 


4. Το αριθ. Φ550/689798Σ 1012/21.6.2004 έγγραφο του 
ΓΕΑ Κλάδος Γ - Δ/νση Γ5-Τμήμα 4 που προτείνει την ανά¬ 
κληση της αναγκαστικής σύστασης δουλείας. 

5. Το γεγονός ότι η σύσταση δουλείας αυτή δεν συντε- 
λέστηκε εμπρόθεσμα. 

6. Το Π.Δ. 81/2002 (Α57) «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών». 

7. Το υπ’ αριθ. 1473/12.7.2004 ΟΡΘΗ ΕΠΑΝΑΛΗΨΗ έγ¬ 
γραφο της Κτηματικής Υπηρεσίας Χανιών με το οποίο ει- 
σηγείταιτην έκδοση της παρούσης πράξεως, βεβαιώνου¬ 
με 

Την αυτοδίκαιη ανάκληση της αναγκαστικής σύστασης 
δουλείας που κηρύχθηκε με την υπ’ αριθ.842/2.5.1997 
απόφαση Αναπληρωτή Περιφ.Δ/ντή Χανιών (ΦΕΚ 424/ 
1997 τ.Δ) για την διέλευση αγωγού καυσίμων από τον 
αποθηκευτικό χώρο της 115 Π.Μ. έως το Αεροδρόμιο 
Σούδας, για τις ανάγκες της Πολεμικής Αεροπορίας, 
έκτασης 2.830 τ. μ. που βρίσκεται στην περιοχή Σούδας 
Χανιών και φαίνεται στο από 24.2.97 κτηματολογικό διά¬ 
γραμμα που θεωρήθηκε από την Τοπογράφο μηχανικό 
Αν.Δελιχάτσιου που εγκρίθηκε από τον Σμήναρχο Ν. Πα- 
παπροκοπίου, Δ/ντή Γ5 του ΓΕΑ και έχει αριθ. 4-225 (είναι 
τα ίδια βάσειτων οποίων έγινε η κήρυξη της αναγκαστικής 
σύστασης δουλείας), γιατί δεν συντελέστηκε εμπρόθε¬ 
σμα. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ηράκλειο, 11 Αυγούστου 2004 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




